TURISTIČKA ZAJEDNICA

OPĆINE TKON  
TURISTIČKO VIJEĆE

**PREDMET: Prijedlog Izvještaja o radu Turističkog vijeća u 2018.**

Prema Zakonu o turističkim zajednicama i promicanju hrvatskog turizma propisano je da Turističko Vijeće treba predočiti Izvještaj o svom radu Skupštini Turističke zajednice na usvajanje. Slijedi kratki Izvještaj o radu Turističkog Vijeća u 2018. godini.

Turističko Vijeće u 2018. g. održalo je tri sjednice na kojima su donesene Odluke neophodne za funkcioniranje Turističke zajednice. Sjednice su održane:

* 26. ožujka 2018. – 15. sjednica
* 31. listopada 2018.– 1. sjednica
* 20. prosinca 2018.– 2. sjednica

Na 15. sjednici usvojen je Prijedlog Financijskog izvješća za 2017. i prijedlog Izvješća o izvršenju Programa rada za 2017. sa financijskim planom. Prihvaćeno je Izvješće Nadzornog odbora o obavljnom nadzoru za 2017, Izvješće o radu Turističkog vijeća te Izvješće o radu turističkog ureda. Svi potrebni dokumenti poslani su Skupštini na usvajanje.

Novi članovi Turističkog Vijeća izabrani su na 1. Izbornoj Skupštini održanoj 19. rujna 2018. Na 1. sjednici Vijeća održanoj 31. listopada 2018. godine prihvaćen je Prijedlog Programa rada sa financijskim planom za 2019. godinu, Prijedlog Odluke o izvršenju financijskog plana za 2019. te Prijedlog Programa utroška dijela boravišne pristojbe namijenjen poboljšanju uvjeta boravka gostiju na području općine Tkon.

Na 2. sjednici Vijeća usvojen je Prijedlog Izmjena i dopuna Programa rada sa financijskim planom za 2018. godinu te Prijedlog izmjena i dopuna Programa utroška boravišne pristojbe namijenjene poboljšanju uvjeta boravka gostiju na području općine Tkon te Izvješće Nadzornog odbora o poslovanju TZO Tkon od 1. 1. – 30. 9. 2018. Svi potrebni dokumenti su poslani Skupštini na usvajanje.

Izvještaj sastavio:

Predsjednik Turističkog vijeća

TZO-Tkon

Goran Mušćet